Document ID: 32014D0518

NEUVOSTON PÄÄTÖS,
annettu 14 päivänä huhtikuuta 2014,
hyväksynnän antamisesta Euroopan komissiolle tehdä Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja
(2014/518/Euratom)
EUROOPAN UNIONIN NEUVOSTO, joka
ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
ottaa huomioon Euroopan komission suosituksen,
sekä katsoo seuraavaa:
(1)
Neuvosto valtuutti 24 päivänä syyskuuta 2012 komission aloittamaan Serbian tasavallan kanssa neuvottelut pöytäkirjan tekemisestä Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi, jäljempänä ’pöytäkirja’.
(2)
Nämä neuvottelut on saatettu menestyksellisesti päätökseen ja pöytäkirja on parafoitu 10 päivänä joulukuuta 2013.
(3)
Komissiolle olisi annettava hyväksyntä tehdä pöytäkirja Euroopan atomienergiayhteisön toimivaltaan kuuluvien kysymysten osalta.
(4)
Pöytäkirjan allekirjoittamiseen ja tekemiseen sovelletaan unionin ja sen jäsenvaltioiden toimivaltaan kuuluvien kysymysten osalta erillistä menettelyä,
ON HYVÄKSYNYT TÄMÄN PÄÄTÖKSEN:
1 artikla
Annetaan Euroopan komissiolle hyväksyntä tehdä Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja.
Pöytäkirjan teksti on liitetty sen allekirjoittamista koskevaan päätökseen.
2 artikla
Tämä päätös tulee voimaan päivänä, jona se hyväksytään.
Tehty Luxemburgissa 14 päivänä huhtikuuta 2014.

Labels: 18
15
5